
Igor Grafovi tn 15 maaüksuse 

Narva linna munitsipaalomandisse taotlemine ja 
maaüksusele katastriüksuse sihtotstarbe määramine 
Narva Linnavalitsus otsustab:

1. Taotleda Narva Linnavolikogu ees otsuse “Igor Grafovi tn 15 maaüksuse Narva linna      

    munitsipaalomandisse taotlemine ja maaüksusele katastriüksuse sihtotstarbe määramine” 
    vastuvõtmist.
2. Volitada Arhitektuuri ja Linnaplaneerimise Ameti peaarhitekti direktori ülesannetes 

    Peeter Tambut nimetatud küsimust ette kandma Narva Linnavolikogus.

     Tarmo Tammiste
                        

     Linnapea                                           Ants Liimets

                                                               Linnasekretär

Igor Grafovi tn 15 maaüksuse Narva linna munitsipaalomandisse 
taotlemine ja maaüksusele katastriüksuse sihtotstarbe määramine 
1. Asjaolud ja menetluse käik 
Olemasoleva tänavarajatise teenindamiseks moodustatakse maaüksus, ligikaudse pindalaga 1 500 m2 ja sihtotstarbega transpordimaa. Maaüksusele 01.12.2010 Narva Linnavalitsuse korraldusega nr 1532-k määratud aadress Narva linn Igor Grafovi tn 15. 
Vastavalt Riigivara munitsipaalomandisse üleandmise 11.12.1992.a aktile nr 17/504 on linna administratiivterritooriumil olevad teed, platsid ja kõnniteed üleantud Narva linna omandisse. Antud maaüksuse piirid on 05.05.2010.a  kooskõlastatud Ida-Viru maavanema poolt. 
Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 4 punktile 3 kohalik omavalitsus võtab vastu katastriüksuse sihtotstarbe määramise otsuse.

Vabariigi Valitsuse 02.06.2006.a määruse „Maa munitsipaalomandisse andmise kord“ § 6 lõige 1 kohaselt kohaliku omavalitsuse volikogu vastava otsuse alusel koostatud maa munitsipaalomandisse andmise taotluse esitab linnavalitsus maa munitsipaalomandisse andmise otsustajale.

2. Õiguslikud alused
2.1 Kohaliku omavalitsuse korralduse seaduse § 22 lõike 1 punkti 37  kohaselt kuuluvad volikogu ainupädevusse muud seadusega antud küsimused.

2.2 Maareformi seaduse § 25 lõige 1 sätestab, et munitsipaalomandisse antakse tasuta Maareformi  seaduse paragrahvis 28 nimetatud maa. 

2.3 Maareformi seaduse § 28 lõike 1 punkti 1 kohaselt antakse linna omandisse munitsipaalomandisse  jäävate  hoonete ja rajatiste alune ning neid teenindav maa.

2.4 Juhindudes Teeseaduse § 3, Maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord” ning Narva Linnavolikogu 28.11.2001.a määrusega nr 92/49 kehtestatud linna üldplaneeringust.
3. Otsus
3.1. Taotleda Narva linna munitsipaalomandisse Igor Grafovi tn 15 maaüksus (lisa1), ligikaudse 
pindalaga 1 500 m2.       
3.2. Määrata Igor Grafovi tn 15 maaüksusele katastriüksuse sihtotstarbeks transpordimaa (007; L).
4. Rakendussätted
4.1 Linnavalitsusel esitada maavanemale punktis 3.1  nimetatud  maa munitsipaliseerimiseks taotlus koos kõigi vajalike lisamaterjalidega.

4.2 Maavanema jaatava vastuse korral moodustada Linnavalitsusel punktis 3.1 nimetatud katastriüksus ja kinnitada piirid ning esitada katastritoimik registreerimiseks Maa-ameti Ida-Viru katastribüroosse.
4.3 Otsus jõustub teatavakstegemisest.

4.4 Otsust on õigus vaidlustada Tartu Halduskohtu Jõhvi Kohtumajas 30 päeva jooksul alates jõustumisest.

Mihhail Stalnuhhin
Linnavolikogu esimees

